## Smernica o zákaze fajčenia na pracovisku

## (údaje spoločnosti, ktorá smernicu vydáva)

1. **Úvodné ustanovenia**

Účelom tejto smernice je utvárať podmienky na zabezpečenie ochrany nefajčiarov pred vplyvom škodlivých látok z tabakových výrobkov alebo z ich dymu a dechtu alebo z výrobkov, ktoré sú určené na fajčenie a neobsahujú tabak na všetkých pozemkoch a priestoroch spoločnosti *(názov).*

Táto smernica ustanovuje základné pravidlá ochrany zdravia zamestnancov obmedzením používania tabakových výrobkov na pracovisku a vo všetkých objektoch zamestnávateľa. Tiež upravuje postup pri posudzovaní porušenia zákazu fajčenia a sankcie za jeho porušenie.

1. **Zákaz fajčenia na pracovisku**

Na základe ustanovení zákona č. 124/2006 Z. z. o bezpečnosti a ochrane zdravia pri práci a zákona č. 377/2004 Z. z. o ochrane nefajčiarov vydáva spoločnosť *(názov)* ako zamestnávateľ zákaz fajčenia na pracovisku.

Pracoviskom sa na účely tejto smernice rozumejú všetky priestory zamestnávateľa, v ktorých sa vykonáva práca ako aj sociálne zariadenia.

Zakazuje sa fajčiť na pracovisku zamestnávateľa (vo všetkých objektoch a priestoroch budov vo vlastníctve alebo správe zamestnávateľa). Pracovisko zamestnávateľa je označené informáciou o zákaze fajčenia.

Zákaz fajčenia platí na celom pracovisku zamestnávateľa, okrem zvlášť vyhradeného a označeného priestoru, na ktorom je dovolené fajčiť, tzv. fajčiarsky priestor *(pri vstupe na parkovisko/vedľa budovy/fajčiareň)*.

1. **Kontrola dodržiavania zákazu fajčenia na pracovisku**

Kontrolu dodržiavania uloženého zákazu fajčenia v zmysle tejto smernice sú povinní vykonávať príslušní nadriadení zamestnanci/vedúci zamestnanci na svojich oddeleniach.

Kontrolu dodržiavania zákazu fajčenia na pracovisku sú oprávnené vykonávať aj orgány inšpekcie práce a orgány na ochranu zdravia.

1. **Postup pri posudzovaní porušenia zákazu fajčenia a sankcie**

Ak zamestnanec poruší túto smernicu (zákaz fajčenia), dopúšťa sa porušenia pracovnej disciplíny, na základe čoho môže zamestnávateľ voči nemu vyvodiť dôsledky v súlade s príslušnými ustanoveniami Zákonníka práce.

Pri porušení zákazu fajčenia zamestnávateľ písomne upozorní zamestnanca na menej závažné porušenie pracovnej disciplíny, s poukázaním na možnosť skončenia pracovného pomeru výpoveďou, v prípade opätovného porušenia zákazu v nasledujúcich šiestich mesiacoch (podľa § 63 ods. 1 písm. e/ Zákonníka práce).

Pri opakovanom porušení zákazu fajčenia, ktoré sa považuje za závažné porušenie pracovnej disciplíny, zamestnávateľ okamžite ukončí pracovný pomer so zamestnancom (podľa § 68 ods. 1 písm. b/ Zákonníka práce).

Za závažné porušenie pracovnej disciplíny zamestnávateľ považuje aj prípad, kedy by zamestnanec fajčením porušil ustanovenia požiarnej bezpečnosti a ohrozil bezpečnosť a zdravie ostatných zamestnancov, spôsobil ublíženie na zdraví či spôsobil vážnu materiálnu škodu. Aj v takomto prípade bude zamestnávateľ postupovať podľa § 68 ods. 1 písm. b/ Zákonníka práce.

1. **Záverečné ustanovenia**

Táto smernica je platná v rámci spoločnosti *(názov)* a je záväzná pre zamestnávateľa a všetkých jeho zamestnancov. Nadobúda účinnosť dňa 30. 9. 2020.